section_heading: Životopis
paragraph_text: Ivo Maček maturirao je 1933. u Zagrebu na II. klasičnoj gimnaziji. Studirao je klavir kod Vjekoslava Rosenberga-Ružića i kompoziciju kod Franje Dugana st. na Muzičkoj akademiji u Zagrebu. Nakon diplomskoga ispita iz klavira 1934. godine, usavršavao se privatno kod Svetislava Stančića. Od 1939. do 1940. boravio je u Parizu i na tamošnjem se Konzervatoriju usavršavao kod Jeana Roger-Ducassea.